
Dispositio  et  sedes  morbi. 


C^phthalmia  Aegyptiaca  morbus  est  conjunctivae 
palpaebraruin,  contagiosus  ille  et  initio  localis,  qui 
nullo  aetatis  aut  sexus  discrimine,  tantam  jam  primo 
stadio,  eflicit  conjunctivae  et  mutationem  et  degene- 
rationem , ut  mucosas  plerumque  excitet  in  ea  se- 
cretiones. 

Conjunctiva,  membrana  sui  generis,  duplicem 
praebet  in  decursu  indolem,  ubi  enim  palpebras 
obtegit  mucosis  membranis  adnumeranda  est,  ubi 
scleroticam  circumdat  ad  serosas  potius  accedit.  Statu 
enim  sano  conjunctiva  «palpebrarum  simillima  est  ce- 
teris membranis  mucosis  maximaque  haec  similitudo 
tarsalem  versus  marginem,  qno  quidem  loco  minus 
: arcta  est  ejus  cum  tarso  conjunctio,  minuiturquo 

i etiam  ad  plicam  usque,  quacum  ad  oculi  bulbum  se 
revolvit.  Qui  quidem  locus  superficiem  ostendit 
magis  minusve  villosam,  cfUa  ipsa  haec  conjunctivae 
pars  ab  altera,  splendida  et  laevi,  distinguenda  est. 
Singtilaris  vero  illa  structura  villosa  in  omnibus  ho- 
minibus a latere  adspectis  non  aeque  faciliter  est 
cognoscenda,  microscopica  vero  indagatione  semper 
conspicitur.  Neque  voro  solae  ad  caput  congestiones 
sed  alia  etiam  in  cprpoiis  constitutione  discrimina 

illam  adaugent  conditionem , itaque  Miillerus  *)  et 

Eblo  **)  multa  de  hoc  argumento  valde  memorabilia 

» 

referunt,  quibus,  quomodo  haecce  structura  villosa 
in  singulis  diversae  constitutionis  hominibus  prodie- 
rit, demonstratur.  Ex  quibus  quidem  nobis  conjicere 
licet  peculiarem  illam  ipsius*  conjunctivae  structuram 
magis  esse  excultam  et  adauctam,  ubi  membranarum 
mucosarum  majores  inveniantur  ad  mucum  secernen- 
dum dispositiones.  Quae  vero  de  consensu  con- 
junctivae palpebrarum  cum  tractu  intestinorum  multa 
cum  veresimilitate  a multis  contenduntur,  de  his 
Joannes  Ad.  Schmidt  ***)  confeTendus  est. 

Sicuti  in  omnibus  affectionibus  consensualibus 
conjunctivae  ille  locus  ex  omni  ejus  decursu  maxime 
est  spectabilis,  sic  adaugetur  etiam  in  quocunque 
idiopathico  conjunctivae  malo,  et  diversus  solum  hu- 
jus rei  modus  peculiarem  demonstrat  singulorum 
morborum  indolem.  Si  quidem  in  ceteris  omnibus 
Blepharoblennorrhoeis,  permanente  eorum  decursu, 
locus  iste  semper  imprimis  eminet,  soli  Ophthalmiae 
Aegyptiacae  est  proprium,  quod  ex  hoc  ipso  loco 
omnium  symptomatum  originem  ducit  ac  praeterea 
toto  suo  decursu  majorem  evolutionem,  vel  denique 
destructionem  illius  adducit,  et,  fracta  ipsa  morbi  ve- 
hementia, malignitatem  et  diuturnitatem  cum  illis 

*)  Miillers  Erfahrungssiitze  iiber  die  contagiose  Augen- 
entziindung.  §.  l4,  S.  49. 

**)  Eble  Bau  det  Krankheilen  der  Bindehaut  des  Au- 
ges. S,  77. 

Himly  und  Schmidt  ophlhalmolbgische  Biblothek 

Bd.  3.  S.  40. 

congruas  praebet.  Peculiaris  vero  illa  conjunctivae 
fabrica,  qua  villosa  nascitur  facies,  etsi  Miilleri  exstant 
et  Eblii  sagacissimae  de  hac  re  disquisitiones,  ad 
hunc  usque  diem  non  perspicua,  neque  omnibus  nu- 
meris est  absoluta,  et  quamquam  nec  MiUlerq  .oppo- 
nere me  audeam,  qui  omnes  in  illis  eminentias  to- 
tidem singulas  cryptas  mucosas  censet,  nec  assentiri 
Eblio,  qui  peculiare  corpus  papillare  a tenerrimis 
magis  nervorum  et  arteriarum  ramificationibus  forma- 
tum  in  ea  se  dicit  observasse,  liceat  mihi  corporis 
illius  papillaris  nomine  singulas  istas  induere  emi- 
nentias, quibus  species  illa  villosa  constituitur. 

1\1  o r b i decursus. 

Describendarum  morborum  inmaginum  cum 
tanta  sit,  etiam  in  simplicissimis,  difficultas,  incredi- 
bile est,  quot  quantaque  impedimenta  in  adumbrando 
hoc  morbo,  quem  describendum  suscepi,  inveniamus. 
Cum  enim  jam  terrarum  diversitatibus,  ut  omnes 
morbi  contagiosi ,X^sit  obnoxius,  praeterea  etiam  tales 
prebet  in  singulis  aegrotis  vagas  decursus  mutatio- 
nes, cpiales  vix  recte  verbis  describere  possimus. 
Eodem  enim  tempore  modo  levissimis  symptomati- 
bus miiiimisquc  conjuncta  molestiis,  modo  ex  primo 
initio  tani 4 est  rapiditate,  ut  vel  intra  unius  diei 
spatium  visus  jacturam  adducere  possit.  Molestiae 
illae  exiguae  vel  breve  post  tempus,  cura  rationali 
ajite  instituta,  omnino  amoveri  possunt,  quamquam 
non  raro,  optimis  therapeuticis  curis  adhibitis  vel 
subito  vel  paulatim  summum  assequuntur  incrementi 
culmen  et  oculum  aut  destruere,  aut  ad  leniorem  gra- 

(lirni  pedetentim  minutae,  retinere  possunt,  periculo 
tamen  amittendi  visus  nullo  modo  sublato.  Omnes 
Ili  gradus  longius  vel  brevius  temporis  spatium  per- 
durare possunt,  quorum  quidem  summus,  pluribus 
tantum  diebus  maximis  cura  doloribus  consumptis, 
visus  ^jacturam  adducit.  ■'  «’ 

Uterque  majoris  momenti  gradus  non  solum  ini- 
tio tara  repente  prodire  potest,  ut  minora  sympto- 
mata vel  sagacissime  observantem  effugiant,  sed 
etiam  statu  decrementi,  quum  forsan  chronica  forma 
jam  per  plures  menses  perstiterit,  oculus  nondum  a 
periculo  liberatus  est,  quin  improviso  iterum  in  gra- 
dum vehementissimum  transgrediatur,  etiam  si  nullae 
causae  ad  pejorem  morbi  conditionem,  vel  in  aegro 
ipso,  vel  in  ejus  vitae  genere  inveniri  possint.  Ob 
huncce  vagum  et  ineei*tum  decursum,  in  quo  mor- 
bus nunquam  certa  percurrit  temporis  spatia,  appa- 
ret eum,  quo  dilucidius  describatur,  non  posse  cer- 
tis atque  accuratis  stadiis  definiri,  sed  modo  ab 
ipsius  majori  minorive  vehementia  in  plures  gradus 
dividatur  necesso  est.  Qui  gradus  ut  accurate  de- 
scribantrir  corporis  papillaris  mutationes  in  palpe- 
brarum conjunctiva,  >quae  scilicet  morbi  peculiarita- 
teni  ipsam  constituunt,  aptissimae  putantur,  neque 
minus  corruptae,  quae  inde  prodeunt,  conjunctivae 
secretiones.  Valetudinis  enim  statu  conjunctiv^a  se- 
cretum tenue,  mite,  magis  serosum  offert,  bulbo  de- 

l 

stinatum,  ad  frictionem  scilicet  inter  palpebram  et 
bulbum  tollendam,  ideoque  copia  tam  exigua,  ut  la- 
crymarura  secretione  continuo  abluatur  neque  ullo 
loco  accumulari  possit.  Simulae  vero  corpus  pa- 

pillare  accrescit,  conj uncti vaque  magis  irritatur,  ille 
quoque,  mitis  per  se,  humor,  augetur  et  papillari  cor- 
pore degenerato,  paullatim  ipse  corrumpitur,  id 
quod  triplici  plerumque  fieri  solet  ratione.  Itaque 
primo  gradu,  lacrymarum  secretione  largiore,  humor 
ille  augeri  tantum  videtur,  limpidusque  magis  et 
aquosus,  paucisque  muci  floccis  mixtus,  qua  ex  causa 
aptissime  de  Graefe  huic  gradui  Hydorrhoeae  no- 
men imponit.  Altero  autem  gradu  secretio  jam  ma- 
gis in  tenaciorem  albuminoso  - mucosam  mutata  est 
ideoque  hunc  gradum  de  Graefe  Plilegraatorrhoeam 
nominat.  Tertius  denique  gradus,  isque  summus, 

Pyorrhoea  dictus,  nomen  ex  secreto  puriformi  de- 

• 

rivatur  et  ut  evolutionem  morbi,  ita  et  maximam 
monstrat  vim  destructivam: 

Praeter  hos  gradus  acutam  etiara  morbi  formam 
a clironica  distinguere  possumus,  quarum  haec  neque 
in  initio  neque  in  decursu  ipso  quidquam  habet 
proprii,  nisi  mali  in  primo  aut  secundo  gradu  perti- 
naciam, nihilque  Igitur  aliud  est,  nisi  forma  acuta 
inveterata,  cujus  inflammatoria  natura  sensim  di- 
minuta est,  quamquam,  ne  subito  praeter  exspecta- 
tionem prodeat,  timendum  est. 

Gradus  primus,  Hydorrhoea — Prodromi  plerum- 
que aut  desunt  prorsus,  aut  ab  anxio  solum  atquo 
acuto  aegroto,  vel  medico  cognosci  possunt,  neque 
differunt  multum  ab  iis  molestiis,  quae  omnibus  so- 
lent antecedere  catarrhalibus  oculorum  inflammatio- 
nibus. — Mali  ipsius  initium  pronuntiant  nobis  sym- 
ptomata Jiaec;  sensus  pungens  urensquo  sub  palpe- 
bris, quem  aegrotus  alieno  cuidam  corpori,  fortuito 

iii  oculum  ingresso,  ut  arenae,  solet  tribuere,  deinde 
photophobja,  interdum  quoque  bulbum  ipsum  lan^ 
guidus  obtegit  splendor  pallidusque  rubor.  • In  ipso 
vero  bulbo  saepe  etiam  calor  sentitur  haud  usitatus 
et  epipliora  invenitur;  accedunt  denique  haud  raro 
catarrhales  turbationes,  etsi  interdum  in  multis  ae- 
grotis omnino  non  apparent.  Quam  vero  exiguae 
etiam»  aegroti  molestiae  sint,  corpus  papillare  magis 
in  interna  palpebrarum  superficie  evolutum^  'morbi 
ipsius  praesentiam  enuntiat.  Conjunctivae  enim  pal- 
pebrarum regio  illa,  quam  supra  significavimus,  im- 
primis versus  internum  oculi  angulum  sensim  sen- 
simque  aequalius  rubescere,  eademque  ratione  ad- 
spectui  villosior  reddi  incipit;  vasorum  ramificatio- 
nes,  pedetentim  propius  concurrentes,  tam  arcte  se 
contingunt,  ut  aequalem  producant  ruborem,  singulo- 
ruraque  vasorum  decursus  haud  facile  possit  distin- 
gui, et  si  ipassim  vas  varicosum  inter  hunc  ruborem 
. vse  trahit.  Haec  fabrica,  in  tarsi  fossa  et  conjunctiva 
maxime  perspicua,  ex  hoc  loco  in  totam  palpebrarem 
conjunctivam  se  extendit,  itaque  glandulas  Meibomii, 
in  sano  conjunctivae  statu  perspicue  perlucentes, 
omnino  obtegit.  Quarum  quidem  glandularum  mea- 
tus excretorii  mutationibus  illis  pathognomonicis  su- 
periori in  parte  finem  imponunt,  in  inferiori  autem 
conjunctiva,  ubi  ad  bulbum  pertinere  incipit,  glan- 
dulae ipsae,  nisi  jam  prius  'alia  labe  affectae  fuerint, 
morbi  hujus  partem  habent  nullam;  neque  minus 
conjunctiva  seleroticae,  quae  conseusualiter  tantum 
ruborem  exiguum  demonstrat.  Conjunctivae  palpe- 
brarum, rubore  illo  magis  raagisque  saturato,  corpus 

papillare  evolutum  nudo  oculo  accurate  cernitur, 
quum  tota  palpebrarum  conjunctiva  bombycini  con- 
textus, (Saint),  formam  recipiat.  Memorabile  est,  quod 
haec  formatio  in  superiori  palpebra  perfectior  ple- 
rumque invenitur,  quam  in  inferiori,  rainssiraeque  tan- 
tum contrarium  nobis  occurrit  *).  Lacryraarum  se- 
cretio, morbo  incipienti  copiosior,  eo  durante  dimi- 
nui solet,  ex  conjunctiva  palpebrarum  vero  ipsa  ma- 
jor fluidi  secernitur  serosi  copia.  Conjunctivae  fa- 
cies asperior,  vehementius  paullatim  bulbum  irritat, 
qua  re  alieni  corporis  sensus  vexat  aegrotum  fortius, 
ita  ut  saepe  nictitet,  itemque  fortasse  doloribus  affi- 
ciatur capitis  prementibus,  imprimis  in  frontali  re- 
gione, vel  trahentibus  pergentibusque  versus  tempo- 
ra. In  multis  vero  aegrotis  dolores  aut  prorsus  ab- 
sunt aut  exigui  sunt  nulliusque  omnino  momenti, 
ita  ut  certis  solum  temporis  intervallis  vexent  aegro- 
tum, crescantque  noctis  tempore,  interdum  regulari 
typo  aggredientes.  Paucos  tantum  aegrotos,  pletho- 
ricos  aut  erethioos,  febris  occupat  vespertinis  cum  acer- 
bationibus  conjuncta,  plurimi  autem  praeter  affectio- 
nem localem,  optima  gaudent  veletudine,  omnesquo 
fuuetiones  regulariter  ab  iis  peraguntur. 

Hic  mali  gradus  octo  vel  quindecim  post  dies,  si 
res  prospere  evenerit,  perfecte  sanari  et  conjunctiva 
ipsa  ad  normalem  compagem  restitui  potest,  quam- 
quam saepe  paullatim  alterum  in  gradum,  aut  deni- 
que, omnem  repudians  curam,  liabitualis  fieri  potest. 
Non  raro  autem  hic  gradus  medico  penitus  occul- 


*)  cf.  Eble  1.  c.  p.  209' 

tus  manet  ita,  ut  aegrotum  ipsum,  qui  exiguis  ejus  mole- 
tiis  non  ofienditur,  perplures  menses  sequatur  continuo. 

Ad  notatio.  Memorabile  esset,  si  ab  aliis  aucto- 
ribus confirmaretur  Eblii  observatio , vesiculas,  in 
palpebrarum  conjunctiva  conformatas,  Ophthalmiae 
aegyptiacae  aggredienti  inter  omnes  reliquas  Blen- 
norrhoeas  esse  proprias.  Eble  ipse  autem  ex  CCCC 
aegrotis  in  duobus  tantum  hominibus  se  vesiculas 
hasce  invenisse  aperte  *)  profitetur 

Gradus  secundus  — Phlegmatorrhoea,  omnia  pri- 
oris gradus  symptomata  valde  tantum  aucta  nobis 
praebet.  Hydorrhoeam  antegressam  aut  sequitur, 
aut  post  exiguas  catarrhalibus  simillimas  molestias 
statira  procedit.  In  Conjunctivae  superficie,  quae 
primo  gi'adu  villosior  tantum  facta  .erat , papillare 
corpus,  arenae  acinorum  magnitudine,  nobis  mon- 
strat, quod,  ubi  inflammatio  adaugetur,  a conjuncti- 
va, tota  sua  massa  tumescente,  ex  adspectu  remove- 
tur, ut  inflammatione  fraeta,  eo  magis  evolutum  ma- 
gisquo  luxurians  esurgere  possit.  Ex  palpebrarum 
superficie  nunc  fluidum,  neque  hoc  serosum,  sed  te- 
nax et  albuininoso -mucosum  frequens  secernitur, 
quod  inter  palpebras  et  bulbum  accumulatur,  undo 
supra  margines  tarsales  et  ex  angulis  effluit.  Con- 
junctiva scleroticae  majorem  capit  inflammationis 
partem;  quamvis  corpus  papillare  non  contineat,  in- 
flammationisque  tantum  signa  nobis  praebeat,  rete 
vasorum  aequaliter  est  in  superficie  usque  ad  corneae 
marginem  distributum,  cjuem  marginem  singula  iion 


1.  c.  p.  97.  e.  q.  6. 

tl*anseunt.  Quae  adnatae  inflammatio , simul  cum 
morbo  aucta,  ex  Taraxi  ad  Clieinosin  atrocissimam 
accrescit,  cujus  fastigium  magis  ad  sequentem  gra- 
dum videtur  pertinere.  > Omnes  reliquae  oculi  partes 
externae  nunc  fortius  quoque  corripiuntur;  valvula 
semilunaris,  caruncula  lacrymalia  tumescunt,  palpe- 
brarum integumenta  oedoeraatis  retinent  speciem  su- 
brubesquo  sunt.  Superior  palpebra  suo  ipsuis  pon- 
dere deprimitur,  quo  fit  ut  bulbus  per  angustaxn  so- 
lum rimam  perluceat.  Corpus  papillare  non  minus 
incitat  bulbum,  quam  materia  extrinsecus  ingressa, 
et  dolores  inde  exorti  accedunt,  qui  inflam-- 
matione  nascuntur,  et  urentes  pungentesque  infimam 
movent  orbitam.  Major  vexat  aegrotum  pliotophobia, 
lacrymarum  decursus,  qui  crescebat  initio , inflamma- 
tio ubi  progrieditur , requiescit  paullisper.  Tur- 
bat visura  collectus  in  cornea  mucus,  aegrotoque 
omnia  quasi  nebulis  septa  cernuntur.  Quales  vero 
superiori  in  gradu  fuerunt,  iidem  nunc  item  repe- 
tuntur dolores,  «febrisque  irruit  majorem,  quam  in 
antecedenti  gradu,  aegrotorum  numerum.  Qui  gra- 
dus maximo  in  morbi  inveteratione  obvenit  vexat- 
que  non  per  hebdomades  solum,  sed  etiam  per  com-» 
plureS' menses  ct  aegrotos,  et  medicos,  neque  omnino 
ante  hebdomades  complures  tuto  absolvi  potest. 

Tertius  gradus  Pyorrhoea  ■ — Suimnum  hoc  acer- 
bissimumque  morbi  culmen  et  extensita  et  intensi- 
tato  omnium  symptomatam  ceteros  omnes  gra- 
dus superat.  Accrescente  enim  ad  summum  us- 
que fastigium  corpore  papillari  tota  conjunctivae  in- 
flammatio ad  validissimam  usque  cJicmosin  adaucta 

est,  inollioresquo  omnes,  adjacentes  oculo,  partes  si- 
mili modo  afticiuutur.  Aegrotus  oculos  aperire  ne- 
quit et  utraquo  palpebra  ad  incredibilena  inscrescit 
magnitudinem , totiusque  oculi  sensibilitas  tanta  est, 
quantam  in  universali  hac  inflammatione  exspectari 
debuit. ' Medico  imo  oculo  apertura  artis  auxilio  per- 
ficienda est,  multisque  in  casibus  ectropium  artificiale 
non  evitandum.  Conjunctiva  sclerotica  triplicis,  nor- 
mali, magnitudinis  plena  ubicunque  vasibus,  quae 
injecta  quasi  ad  corneae  marginem,  quem  non  trans- 
grediuntur, eam  percurrunt.  Talis  est  hujus  mali 
progressus  in  summis  inflamationis  stadiis,  in  quibus 
secretiones  mucosae  diminutae  magis  quam  adauctae 
sunt,  et,  fracta  demum  inflamatione,  ab  omni  super- 
ficio secernuntur,  ideoque,  cum  tot  tantaeque  sint, 
maxiraeque  puriformes  et  subviridi  colore  abserven- 
tur,  ad  deifominandum  hoc  stadium  ansam  praebue- 
runt. Similiter  etiam  in  conjunctiva  scleroticae,  prae- 
cipue autem  in  corneae  margine  ulcera  oriuntur,  quo- 
rum proxima  causa  ex  muco  corrodente,  et  in  cornea 
retento,  sumenda  est,  ipsaque  cornea,  lamellis  disso- 
lutis, ita  fit  apaca,  ut  solam  percipiendi  lucis  facul- 
tatem sibi  vindicare  queat.  Quare  non  mirandum  in 
tanto  malorum  onere  tantisqua  doloribus  oppressum, 
miserrimum  praebere  aegrotum  adspectum. 

Nunquam  autem  in  conjunctiva  bulbi  corpus 
papillare  invenimus,  talisque  est  liujus  conjunctivae 
Jiabitus,  qualem  in  omni  cJiemosi  observamus.  Eo 
major  autom  sunt  excroraciita  corporis  papillaris  sub 
palpebris,  totaque  eorum  superficies  Jiaud  dissimilis 
est  vulneribus  granulantibus,  praesortim  cum  papil- 

larium  plurimae  corrodentibus  profluviis  epidermide 
sint  denn datae  iionnullaequo  earum  ad  ciceris  magiii- 
tudinein  crescant.  Gravissimis  doloribus  in  hoc 
morbi  culmine  aegrotum  torqueri  per  se  patet;  ab- 
sunt etiam  rarissime  febres  inflammatoriae,  quas  qui- 
dem in  sanguineis  aegrotis  vel  nocturna  deliria  co- 
mitantur. In  quorum  quidem  symptomatum  pro- 
gressu hic  morbi  gradus  haud  sine  oculi  destructione 
manere  potest,  sin  vero  incrementa  minus  sunt  ra- 
pida, plures  possunt  praeterire  dies,  usque  dum  mor- 
bus summum  hujus  gradus  fastigium  attigerit.  — 
Miillerus  *)  summi  momenti  censet  dolores,  qui  cum 
typo  periodico  vespertino  tempore  ad  mediam  usque 
noctem  observantur,  malumquo  hoc  esse  omen  ar- 
bitratur. Certus  autem ‘typus  in  initio  morbi  tura 
solum  videtur,  ^cuin  inflammatio  rapide  extensa  sit, 
plurimisque  iii  casibus,  post  alfectionem  conjunctivae 
scleroticae.  — Uterque  oculus  simili  modo  hoc  malo 
affici  solet,  et  perraro  quidem  alter  solus  oculus 
initio  laborat,  nunquam  autem  una  tantum  palpebra 
inferior  superiorve  attecta  est.  — Sugillationes,  hae- 
morrhagiae ex  vasibus  conjunctivae  in  nonnullis  gra- 
dibus, nullo  interveniente  periculo,  observatae  sunt. 

Morbi  exitus. 

t 

Perfecta  resolutio,  felicissimus  morbi  eventus,  iu 
primo  tantum  gradu  et  in  initio  secundi  sperandus, 
quamdiu  epidermis  conjunctivae  salva  et  integra  re- 
manet. Priusquam  autem  proprius  hujus  morbi  pro- 


1.  c,  pag.  69. 

cessus  in  conjunctiva  non  omnino  ost 'exstinctus,  et 
quarucliu  accrosceirti  corpore  papillari  etiam  minima 
inflammationis  vestigia  remanent,  resolutio  imper- 
fecta censenda  est,  aegrolusque,  sin  etiam  nullas 
mali  sentiat  molestias,  nec  a recidivis  liberatus,  nec 
omnino  mali  progressio  prohibenda.  In  plurimis 
enim  casibus  remanent  degenerationes  conjunctivae 
corneae  internoruinque  organorum;  interdum  etiam 
dynamicis  turbationibus  visus  diminuitur,  aut  plano 
tollitur.  Conjunctiva  omnium  partium  ;ultiraa  reti- 
net pristini  mali  vestigia,  quae  aut  minori  aut  ma- 
jori vi  organa  visus  deturbant,  quorumque  minimae, 
aut  exiguae  sunt  cicatrices  'conformesque  degenera- 
tiones, aut  parvae  relaxationes  conjunctivae.  Gra- 
viores autem  gradus  saepissimo  hypertrophiam  telae 
cellulosae  relinquunt,  in  quibus  conjunctiva  in  sar- 
comatoso  tumore,  exstinctis  ceteris  symptomatibus, 
relicta  est.  A.  secundariis  vero  hisce  malis  peculia- 
ria illa  muci  profluvia  chronica  in  conjunctiva,  omni- 
bus remediis  non  removenda,  plane  sunt  diversa, 
qune  quidem  a vi  inficiendi  non  omnino  sunt  libera. 
Interdum  etiam  coalescentia  inter  utramque  palpe- 
bram, Ankyloblepharon,  aut  palpebrarum  cum  bulbo, 
Syinblepharon,  ex  Ophthalmia  aegyptiaca  oriuntur. 
Quam  multis  conjunctiva  morbis  secundariis  est  ob- 
noxia, totidem  fere  observantur  etiam  in  cornea,  in 
qua  *quidem  multae  remanent  ex  ulceribus  cicatrices 
cellulosae  aut  leucomata , aut  nascuntur  Reratocele, 
Synechia,  prolapsus  Iridis  et  Stapliylomata  corneae. 
Nec  rarissimum  exitum  in  panno  videmus.  Earius 
autem  in  congestionibus  ad  Hydrophthalmon  aut 

Ectasias  intornorura  vasorum  excitandas  occasio  data 
est,  qualia  sunt  Staphylomata  ' corporis  ciliaris  et 
Choroideae.  Totus  etiam  bulbus  duplici  modo  de- 
strui potest:  aut  exulceratione  ab  externis  ad  inter- 
nas partes  progressa,  cum  ulcera  ex  corrodente  muco 
nata  magis  inagisque  bulbum  offendunt,  aut  demum 
accessione  Ophthalmitidis  in  summo  gradu  inflamma- 
tionis et  orta  ex  illa  suppuratione,  qua  fit,  ut  totus, 
bulbus  in  puris  febricam  mutetur  'et  ab  eo  nihil, 
nisi  truncus  reservetur.  Saepius  deniquo  in  exitu 
norvorum  turbationes.  Amblyopiam  aut  Amaurosin, 
invenimus.  ‘ i 

Morbi  causae. 

Cum  indo  ex  anno  hujus  saeculi  XIII.  grave  hoc 

oculorum  malum  tales  fecerit  terribilesque  in  Borus- 

sicis  exercitibus  devastationes , summa  auctoritate 

\ 

multae  de  nostro  morbo  institutae  sunt  disquisitio- 
nes, quibus  quidem,  ob  variam  hujus  mali  per- 
cipiendi rationem  diversissimae  ortae  sunt  sententiae. 
At  vero  maximo  sibi  contrariae  sententiae  proposi- 
tae sunt  hae.  Auctorum  pleriquo  ophthalmiam  ae- 
gyptiacam  malum  consebent  externum  prorsus,  et  in- 
de ex  Aegypto  per  Gallicas  Anglicasquo  copias  ad 
nos  translatam,  novum  igitur  et  a ceteris  oculorum 
malis  diversum  morbum.  Alii  autem  ophthalmiam 
Aegyptiacam  non  exoticum  sed  indigenum  morbum 
aestimabant;  quorum  quidem  duae  maximo  erant  fa- 
ctiones. Illi  enim  ophthalmiam  recens  ortam,  ex 
novissimi  belli  malis  natam,  et  ex  multis  hujus  tem- 
poris causis,  sanitati  nocentibus,  vel  etiam  cau- 

sale  moraentum  in'  metamorphosi  quadem  multorum 
antecedentium  malorum  gravaminibus  ponebant,  ut 
in  typho,  dysenteria,  variolis,  syphilitide,  scabie  ho- 
ruinque  similibus.  Alii  haud  minus  Aegyptiacam  morbi 
originem  oppugnabant,  at  in  veterata  jam  inde  ex 
multis  annis  in  nostris  terris  labe  occurrero  cense- 
bant, quamquam  graviorem  nunc  et  mnltis  noxiis  ad 
auctam.  Qui  quidem  ophthalmiam  aegyptiacam  mali- 
gnam existimabant  gravemque  Bleunorrhoeam  catar- 
rhalem.  Quarum  quidem  sententiarum  causas  ut  nos 
his  pagellis‘ponderemus,  remotum  esset  a nostro  pro- 
posito, quum  omnes,  iique  haud  pauci  auctores,  mor- 
bi rationem  ad  sua  praejudicia,  quodque  ipsis  vide- 
batur in  sua  cuicunque  provincia  malum,  censerent. 

Nobis  .quidem  Ophthalmia  aegyptiaca  novum  non 
videtur  malum.  Quae  enim  sunt  Prosperi  Alpini  a- 
liorumque  ranltorum  narrationes,  in  Aegypto  jam 
multos  ante  annos  erat,  et  mille  nobis  adsunt  cau- 
sae, quibus  ejus  sx  alio  morbo  metamorphosin  de- 
monstrare possimus.  Sunt  auteui  multae  nobis  expe- 
rientiae, ophthalmiam  aegyptiacam  cum  illis  morbis 
gravioribus , quorum  jam/  raontionem  fecimus  con- 
junctam, quamquam  rarissime,  videri,  cujus  quidem 
sententiae  auctor  Miillerus  est,  qui  ophthalmiam  ae- 
gyptiacam in  typho,  scabie,  scorbuto,  scarlatina,  ali- 
isque multis  observabat.  Simili  modo  nobis  falsura  vi- 
detur, nostrum  morbum  novum  fuisso  Europae  malum, 
nec  prius  in  singulis  terris  endemicum  sporadicumve 
morbum  fuisse.  Ex  multis  de  hac  re  observationibus 
institutis  labes  inficiendi  vi,  per  copias  ad  cives  cujus 
cunque  generis  translata  videtur,  at  nullo  rood,o 

certa  ratione  demonstratum,  ex  populo  ad  milites  eam 
transiisse. 

Sic  etiam*)  veresimilo  nobis  non  videtur,  tam 
grave  malum  per  tantum  tempus  occultum  fuisse, 
quin  summorum  ophthalrniatrorura  animadversionem, 
eoruraque  studia  ia  se  vertisset,  nec  negandum  est, 
prioribus  jam  aetatibus  propagando  huic  malo  multa 
jam  servisse  temporum  noxiae  et  in  bellis  et  in  aliis 
rebus  positae,  llud  vero  experientia  docti  certum  ha- 
bemus, ophthalmiam  aepyptiacam  maxime  Gallicis  inde 
copiis  in  bello  Russico  ante  hos  XVIII  annos  ad  nostros 
exercitus  translatam  fuisse,  in  quo  quidem  illud  novum 
curiosumque  quasi  videatur,  quod,  cum  copiae  Borus- 
sicae  hoc  molo  decimatae  quodammodo  fuerint,  eodem 
tempore  militibus  Austriacis  parcitum  sit,  cujus  qui- 
dem propagationis  rationes  sagacissime  ut  semper, 
Rustius  noster,  pro  sua  in  hoc  genere  auctoritate,  de- 
monstravit. At  vero  non  solum  nostrae  copiae  huic 
intolerabili  hospiti  erant  obnoxiae,  sed  simili  modo  et 
priori  et  posteriori  tempore  ad  illos  omnes  propagata 
est  exercitus  et  terras,  qui  illorum  bellorum  ei-ant 
participes  **). 

A Prospero  autem  Alpino  certum  hoc  ex  XVI 
saeculo  habemus,  jam  tum  temporis,  nostrum  malum 
Aegyptum  devastasse,  et  quae  ille  observabat,  omnes 
post  eum  confirmant  auctores,  ex  illo  tempore  hoc 
malum  ex  Aegypto  nunc^uam  esse  perfugatum,  quam- 


*)  Actenstucke  iiher  ceniag.  Augenentzund.  Berl.  18^2. 

**)  Cf.  Kust  iiber  d.  aegyptische  Augenentziindung  dep 
Besatzung  zu  Mainz,  S,  105  el  q.  s, 

qiiani  neque  do  ejus  origine,  nequo  de  ejus  causis 
proximis  certiora  quaedam  tradunt.  Difficillimum 
autem  est  distinctu,  utrum  jam  veteriores  scriptores 
nostrum  morbum  observaverint,  aut  plane  noverint, 
qua6  enim  a inultis  iii  veteribus  scriptis  vestigia  ophthal» 
miae  aegyptiacae  agnoscuntur,  incerta  omnino  sunt, 
et  multum  sane  sibi  vindicant  imaginationis,  ut  ipsam 
ophthalmiam  aegyptiacam  in  iis  deprehendamus.  Qua 
quidem  de  ejus  origine  inscitia  multis  nos  gravissi- 
rnisque  privati  sumus  momentis,  quibus  ad  proximas 
ejus  causas  constituendas  adduci  possimus,  similique 
modo  in  hoc,  sicuti  in  caeteris  paene  omnibus  conta- 
giosis morbis,  destituti  relinquimur  et  quodammodo' 
tirones. 

Largiores  omnino  rnajoresque*sunt  fontes,  quibus 
ad  investigandas  illas  causas  adducimur,  in  quibus 
prima  occasio  et  quasi  principium  illius  morbi  situm 
fuerit,  quibus  per  tantum  temporis  spatium  hoc  ma- 
lum in  terris  aegyptiacis  arctum  fuerit  et  quasi  vin- 
ctum. Nam  mores  ejus  terrae  incolarum,  ipsiusque 

I 

et  terrae  et  naturae  indoles  tales  sunt,  quales  modo 
et  originem  et  propagationem  hujus  mali  efficere 
potuerunt.  Jam  prioribus  pagellis  commemoravimus 
istas  causas,  quae  sunt  prima  congestionum  ad  caput 
molimina,  plerumque  etiam  papillarium  corporum  in- 
crementa efficere.  In  Aegyptiacis  autem  terris,  quum 
vulgus  maxime  nostro  malo  laboret,  ille  maxime  soli 
summoque  aestui  in  verticem  ardenti  est  obnoxius. 
Ardore  solis  congestiones  ad  caput  et  conjuncti- 
vae et  corporum  papillarium  sensibilitates  incitantur, 
simul  cum  sole  autem  alba  obcoecansque  humi  na- 

tura  ventique,  aren«(s -excitantes,  summa  sunt  momenta 
quae  perniciosissime  oculis  minantur.'  Accedit  etiam, 
quod  magnis  diversitatibus  diurni  nocturnique  ca- 
loris, saepissimis  Nili  diluviis,  vilibus  incola- 
rum tectis,  maiimaque  vulgi  penuria  multae  noxae 
hostilesquo  occasiones  huic  terrae  praebeantur,  sic 
ut  non  mirum  videri  possit,  quomodo  in  istis  terris 
per  tantum  tempus  morbus  sit  pervulgatus.  Similes- 
que  causae  praedisponentes  in  omnibus  copiis  omni- 
busque  castris  inveniuntur.  Eandem  habent  in  vestitu 
et  in  gravibus  capitum  tegumentis  congestionum  oc- 
casionem, similique  modo  militum  oculi  in  itineribus 
tempestate,  pulvere,  ventis  turbantur;  accedunt  etiam 
in  iis  multae  ad  refrigerationem  causao,  summi  la- 
bores, omniuraque  rerum  maxima  saepe  penuria,  im- 
mundities, angusta  contubernia  oraniaque  illa,  quae 
molesta  et  funesta  vitam  militarem  comitantur. 

At  vero  haec'’^omnia  morbi  solum  • incrementa 
ejusque  praedispositibhein  adauctam  adducere  pos- 
sunt. Ortus  vero  ejus  proprio  eget  peculiarique  con- 
tagio, cujus  quidem  semen  ex  tota  ipsius  indole  pro- 
duci potest.  Et  haec  contagiosa  Ophthalmiae  Ae- 
gyptiacae natura  non  solum  in  singula  ejus  peribdo 
observatur  sed,  sicuti  inde  ex  adaucto  corpore  papil- 
lari proprius  est  hic  morbus,  suiqne  generis,  sic  eo- 
dem tempore  contagium,  ejusque  in  alios  vis,  ortura 
est  accrescitque,  quo  Iit,  ut  OphtJialmia  Aegyptiaca, 
quaraqnam  per  multos  jam  annos  obdurans,  et  iii 
primis  gradibus,  et  in  morbi  decursu,  quam  diu  cor- 
pora papillaria  suam  sibi  vindicant  proprietatem, 
contagii  semina  divulgare  possit,  et  solis  morbis  se- 

cundariis,  quormp,non  remanent  conjunctivae  degene- 
rationes, vis  contagii  sit  deneganda,  Insola  enim  con- 
junctiva contagii  vim  invenire  possumiis,,  et  qni  ex 
ea  secernuntur  humores  mucosi  contagii  semina  con- 
tinere videntur,,’  cum  Jiic  morbus  solus  localis  sit, 
tum  etiam  totius  organismi  functiones  tam  parva  ra- 
tione afficiantur,  ut  semina  contagii  aliis  etiam  se- 
cretionibus vindicare  non  possimus.  Alterum  vero 
lioc  est,  quod  et  alia , systemata  et  inprimis  fossae 
navicularis  tegumenta,  conjunctivae  propria,  propa- 
gationi veneni  contraria  esse  videantur*),  in  quo 
quidem  Miilleri  experimenta,  et,  quae  de  hac  re  ob- 
servavit, idcirco  non  omnino  certa  et  absoluta  vi- 
dentur  quod  eorum  pericula  in  aegrotis  modo,  Oph- 
thalmia Aegyptiaca  laborantibus  fecerit.  Indoles  vero 
et  natura  hujus  contagii  simili  .modo  ignota  nobis 
est  et  obscura,  sicuti  omnium  fere  morborum  conta- 
giosorum. Duplex  vero  est  .vis  contagii,  - altera  in 
contactum,  cum  venenum  per  mucosas  secretiones  com- 
municetur, altera  in  distans,  cum  |Cx  oculo  divulgatnm 
in  aere  propagetur.  Prius  illud  infectionis  genus 
directura  aut  indirectum  est,  nam  aut  ipse  mucus 
alteri  tribuitur,  aut  suppellectile  aliave  res,  cum  muco 
infecta,  contagioni  praebet  occasionem.  Communica- 
tioni per  mucum  omnes  fere  homines  vel  optima  sa- 
nitate fruentes  abnoxii  videntur,  nec  primariae  dis- 
positionis causae,  quae  antecedere  levareque  morbi 
introitum  debeant,  necessariae  sunt.  Ipse  vero  morbi 
ortus  celerrimus,  intra  XIV  vel  XLVIII  horas  post 


*)  Miiller  1,  c.  pag,  101,  §.  35. 

inffectibnem,  niillaeque  difficultates  communicationis 
in  hac  via  sufficiunt,  aut  ejus  profectum  impedire 
possunt,  nam  et’ medici  et  custodes,  quamquam  per 
longum  tempus  a morbi  vi  liberati,  rarissime  hoc  in- 
fectionis genus  effugere  queunt.  Tali  modo  commu- 
nicavit Vasani  *)  canibus  Ophthalmiam  Aegyptiacam 
mnltisque  aliis  animalibus.  Sin  vero  Muliero  haec 
experimenta  non  feliciter  evaserunt,  non  est,  cur  de 
aliarum ‘observartionibus  juste  dubitare  possit.  In  in- 
directa infectiorie  fixi  contagii,  supellectilibus  aliisvo 
rebus  muco  infectis,  difficillimum  est  distinctu,  an 
par  sit  veneni  vis  illae  ad  ipsum  oculum  motae,  si- 
cuti  priori  illo  modo.  Qui  enim  tales  res  tractabant, 
eoruraque  in  finibus  erant  occupati,  minus  saepe  ae- 
grotabant, cum  vero  constet,  venenum  non  seraper 
cum  ipsis  oculis  communicatum  esse,  minor  apud  il- 
los veneni  vis  in  medio  relinquenda  est.  Cum  vero 
illi  sententiae  assentiri  placeat,  permanere  vim  suam 
veneno  ex  infectis  rebus,  non  neganda  est  ejusdem 
in  forma  volatili  exceptio,  nara  in  hac,  cum  aere 
communicatum,  facillime  contagium  ad  oculos  intrat, 

' I 

neque  sublimi  ejus  vi  'neque  interno  vigori  adscri- 
bendum  est,  si  tali  modo  morbus  maxime  divulgatur, 
nam  in  infectione  per  volatilem  formam  praedispo- 
sitio  quaedam  necessaria  videtur,  quo  fit,  ut  milites 
superiorum  ordinum,  medici,  omnesque  meliori  for- 
tuna viventes  minus  sint  huic  malo  obnoxii  et  qua  re 
non  jam  ante  longum  tempus  morbus  ad  nos  ex 


*)  Storia  dell’  oltalmia  contagiosa  della  spedale  mili- 
tare d’Ancona  pag.  4o, 

Aegypto  translatus  sit.  Non  veresimlle  pst,  yo-: 
latile  Jioc  contagium  in  fixam  quasi  formam  conso- 
lidari et  ita  cum  suppellcctili  aliisve  rebus  commu- 
nicari posse.  Similiter  illa  est  disquisitio  difficil- 
lima, per  quantum  tempus  contagium  in  quacunquo 
forma  suam  sibi  .reservare  possit  vira.  Spatium  enim 
intra  initium  infectionis  ipsiusque  morbi  ortum  di- 
versissimum est.  Directa  co.tomunicatio  muci  celer- 
rimum morbi  ortum  efflceye  videtur,  in  infectione 
autem  per  distans  venejnum  per  longius  tempus  in 
corpore  vinci  potest^).  In  sexu,^  aetate  et  constitu-^ 
tione  nulla  .est  contra  contagii  >Hl^n  tutela,  nam  viri, 
mulieres,  aetate  provectiores,  Juniores,  validi  et  in- 
firmi, ceteris  paribus,  similiter  ei  sunt  obnoxii,  nec 
priori  infectione  altera  impeditm’. 

C u r a.  ' . • 

Ophthalmia  aegyptiaca,  morbus  contagiosus,  du- 
plicem requirit  curationis  rationem,  praeservativam 
et  therapeuticam. 

1)  Cura  praeservativa  versatur  in  vitandis  morbi 
progi'cssibus,  adhibitis  his  indicationibus,  altera  ut 
a sanis  praedispositionis  ad  morbum  causae  proximao 
retineantur,  altera  ut  amoveantur  omnia,  quae  com- 
municandam contagii  vim  adjuvare  possint. 

2)  Cura  therapeutica.  — Remotis  omnibus  ad 
explicandum  et  augendum  morbum  conditionibus,  cu- 
ra in  ipsum  morbum  instituitui’.  Qui  peculiaris  q,ui- 
dem  et  ab  aliis  omnibus  segregatus  morbus,  quum 


*)  cf.  Hust  1.  c.  p.  137*— 129. 

nec  ullam  do  proxima  causa  certitudinem,  nec  pro- 
prium quoddam  specificuinque  remedium  nobis  prae- 
beat, alteram  modo  partem  processus  abnormis, 
viam,  in  qua  morbus  ingreditur,  oppugnemus  ne- 
cesse  est,  relictamque  habemus  hanc  in  reactione 
inflammatoria  organorum  affectorum.  Haec  etiam 
inflammatio  non ' solum  momentum  ad  augendum 
specificum  morbum,  sed  etiam  propter  pericula, 
ex  illa,  affectis  organis,  nata,  maxime  nobis  vitanda 
removendaque  est.  Uno  vero  excepto  Ludovico  Frank, 
qui  in  toto  morbi  progressu  et  universalem  et  loca- 
lem corporis  debilitatem  cognoscere  voluit , ceteri 
omnes  medici  in  adhibendis  remediis  antipfilogisticis 
consentiunt.  Quam  ob  rem  emissiones  sanguinis  in 
primo  morbi  initio,  et  vel  in  primis  ejus  gradibus, 
non  solum  introductio  ad  constituendam  serius  curae 
rationem,  sed  etiam  primarium  summumque  ipsius 
morbi  remedium  censendae  sunt.  In  solis  fere  de- 
bilibus aegrotis  infantibusve  contraindicationem  uni- 
versalium sanguinis  emissionum  invenimus.  Institu- 
endae autem  sunt  illae,  perpenderatis  variis  morbi 
gradibus  instantibusque  morbi  periculis,  ac  semper  pri- 
mo morbi  gradu  largior  quaedam  sanguinis  copia  de- 
trahenda, XII  ad  XVIII.  Unciarum,  gravioribusqne 
in  symptomatibus  tantum,  quantum  ad  collapsum  va- 
sorum sufficiat,  etiam  si  ille  sola  majori  emissio  no 
duarum  vel  trium  librarum  effici  possit.  Venaesectio 
propter  facilitatem  emissionis  et  quia  majoris  quan- 
titatis detrahendae  occassionem  praebet,  arteriotomiao 
anteponenda  est,  quae  in  rarissimis  solum  gravissi- 
inisquo  casibus,  una  cum  sequento  venaesectione,  in- 

dicatur.  Melior  in  hoc,  sicuti  in  omnibus  inflamma- 
tionibus, unica  videtur  venaesectio  oiique  satis  ma- 
gna, quam  plures  singulis  intervallis  instituendae, 
nec,  novis  observatis  exacerbationibus,  prima  venae- 
sectio  alteram  supervacaneam  reddit,  sint  modo  illae 
non  ex  erethisnio'ortae,  per  venaesectionem  adducto,  et 
in  sola  totius  organismi  contraindicatione  venaesectio- 
nes  emeticis,  dosi  refracta,  maxiraeque  tartaro  eme- 
tico, replendae.  Sequantur  etiam,  nccesse  est,  univer- 
sales illas  sanguinis  emissiones  locales,  per  hirudines 
ponendas,  quae  quidem  in  morbi  progressu,  fractis 
exacerbationibus,  summae  sunt  utilitatis,  et  in  infan- 
tibus debilibusque  aegrotis  universalium  emissionum 
explent  locum.  Aegroti  si  in  primo  gradu  mali  cura- 
tioni traduntur,  et  quaiu  diu  nullae  adhuc  mucosae 
secretiones  conjunctivae  palpebrarum  animadverten- 
dae sunt,  aqua  frigida  optimum  videtur  resolutionis 
remedium.  Quum  vero  continens  frigoris  usus  aegro 
feratur,  curandum  est,  ne' madida  relinquantur  ocu- 
lorum integumenta.  Aliam  vero  diversamque  prorsus 
habemus  indicationem,  quum  jam  ad  secundum  ter- 
tiumve  gradum  morbus  progressus  sit,  raucosaeque 
jam  observentur  conjunctivae  secretiones,  in  quibu.s 
quidem  frigoris  usus  nou  solum  inutilis  sed  etiam 
periculosus  esset,  maximamque  medici  curam  cor- 
rodentes mitoi  impetrant,  utilissimaeque  inveniuntur 
lotiones  tepidae,  spongiis  aut  injectionibus  instituen- 
dae. Cum  his  oculi  lotionibus  alia  fomenta  conjun- 
gere inutile  videtur,  quum  magis  mali  luxuriernj, 
quam  resolutionem  efficere  possint,  et  fortasse  in 
gravissimis  doloribus  narcotica  infusa  Hyoscyami  aut 

Belladonnae  adhibeantur,  quae  vero  inunctionibus 
mercurialibus  cum  Opio  aptius  supplenda  sunt.  Si 
vero  in  tertio  gradu  conjunctiva  corneam,  valli  in- 
tar,  superat  eadem,  quae  nobis  modo  erat  indicatio 
ad  injectiones,  scarificationes  et  decisionem  impetrat 
conjunctivae,  muci  profluvium  ex  cornea  perhibentem, 
nam  quae  ex  his  movetur  irritatio  minor  est,  quam 
quae  operationem  quocunque  tempore  post  venaesec- 
tiones  peractas,  vetare  possit.  In  acerrimis  doloribns 
primi  aut  secundi  gradus,  cum  prementibus  in  toto 
bulbo  affectionibus  et  cum  turgescente'  anteriori  ca- 
mera, punctio  corneae  a Mae-Gregor  commendata  et 
a multis,  cum  optimo  fructu  instituta  est. 

Alia  autem  acriaque  remedia  in-  ipsum  ocu- 
lum 'adhibere  in  inflammatorio  stadio  singulo- 
rum graduum,  et  quam  diu  morbus'-'  omnem  non 
deposuerit  phlogosin,  summi  est  detrimenti,  eo- 
que  rapidius  mali  adducit  exitiuu,  ^ nvaximequo 
ab  usu  Opii  omniumque  adstringentium  cavendum 
est.  Ad  sublevandam  autem ‘in  gravioribus  gradibus 
resolutionem,  post  emissiones  sanguinis^  aptissime 
adhibetur  Mercurius  in  forma  invectionum,'^^ ili  fron- 
tali regione  et  temporali,  quae  gravioribus  iii  dolo- 
ribus cum  Opio  conjungantur^  Ad  eandem  rationem 
in  omnibus  gradibus  derivantia  indicata  sunt,  quae 
vero  in  statu  inflammationis  activae,  quam  remotis- 
sima ab  oculo  imponantur.  In  minoribus  gradibus 
sufficiunt  pediluvia  acria,  in  gravioribus  jam  syna- 
pisrai  ad  suras  vel  pedis  plantam}  et  remota  demum 
phlogosi  ad  inunctiones  Ung,  tartar.  stibiat  in  nucha, 
humeris  etc,  refugiendum  est,  » 


26 


Externa  cum  cura  interna  secundum  varios  morbi 
gradus  indoleinque  aegroti  conjungenda  est.  Levi, 
et  in  primis  rudimentis  perseverante  morbo'  cum 
emissionibus  sanguinis  localique  curatione  exspecta- 
tiva  methodus  sufficit  et  cum  parco  victu  resolventia 
mitia  recipienda  sunt,  v.  c.  Infus,  Senn.  c.  Amra.  mu- 
riatico, Infus.  Senn.  compos,,  in  validioribus  ae- 
grotis Solutio  Natr.  sulphur.,  cui  in  plethoricis  Kali 
nitricum  adjungatur.  .Mullerns  in  primo  gradu  bonum 
successum  1 ex  diaphoreticis  observabat.  Majores  Ca- 
lomelanos  doses,  quae  , in.  alvum  agunt,  optimum  re- 
remedium  probatae  sunt,  quum  ex  primo  morbi  gradu 
celeris  ad  proximum  translatio  suspicanda  sit,  aut  si 
morbus  serioribus  gradibus  curationi  traditur ; Jueng- 
ken^vehementissimis  in  gradibus  largiori  manu  Ca- 
lom.  gr.  1.  — gr.  II,  p.  h.  usq.ijie  ad  salivationem  dari 
commendat.’  . b 

?!  ,.  DebiUbus  iin  hominibus  . sensibilibusque  haud 
raro  iinvenimus , Erethismum  aut  ex  remediis  anti- 
phlogisticis,  justOi  largioribus,^,  gravioribusque,  aut  ex 
ipsa  aegroti  constitutione  ortum.  Quae  co.nditio,  quum 
narcoticis,  praecipuo  jremediis  oppugnanda  sit.  Opium, 
Aqua  Eburooeras.,  Aq.  Amygdalar,  amar.,  Belladonna 
etc.  ut  recipiantur  postulat,  quibus,  remediis  internis, 
aptissime  derivantium,  supra  jam  commemoratorum, 
fortissima  sunt  addenda.  Erethismo  autem  diutius 
perseverante,  si  aegrotorum  magis  magisque  vires  de- 
bilitantur, faustum  exspectare  non  possimus  succes- 
sum nisi  ex  Nervinis  et  Tonicis,  quorum  omnium 


Miillerus  I,  c,  S,  123.  u,  Hust  224  Anmerk, 

China  iipprirais  euippuae  ost  ^utiUtatJs,  melior  forte 
succedit  eventus.  MiiUer*),  quum  [illis  remediis  non 
cessisset  Erethisraus,  omnib usque  pertinax  ^ morbus 
resisteret  medicaminibus,  ad  cauterium  actuale,  quod 
in  verticem  moxae  sub.foirma  applicabat,  refugit. 
Quum  regulari  sub  typo  d,olQrum„exacqrbationes  re- 
diissent,  ne  piorbus  sul^ito  ad  gradus  graviores  ac- 
cresceret, China  notissimam,  contra  morbos  intermU- 
tentes  utilitatem,  hoc  quoqup  in  morbo  nobis  prae- 
stat, ^quod  in  p.mni  morbi  decursu^  modo  sit  phlogo- 
sis  fracta, , .sordesque  ^emptae,  summpm  est,;re- 
medium  *).'  . • r, ' M , 

Victa  )am  inflammatipne  activa,  - mprboqjue  jam, 
sistente,  quum  oculus  non  diutius  sit  tantpe  sensibi<^ 
litatis  omnmque  signa,  chronicum  magis  >deeursupx 
manifestent,  tum  demuip  Co^ria  adstringentia  ;Cunf 
fructu  gradatira  oculo  « ipsi  applicari  poissqnt.,  Cofi»^ 
junctivae  rplaxationes  exiguis  frigidae  aquae,. jlotionl- 
bus  tum  amoveri, possunt,  quae,  si  aegrp  pafi  ^rt  ;aei«, 
grotus,  adstringentium  solutionibus  mitibus  supt  sub.« 
stituendae  ut  v.  g,  lapid.  divin.,  Zinc.  sulphur,  in 
Aq.  Opii  destillat,  etc,  Quamdiu  autem  processus 
specificus  ille  in  conjunctiva  remanet  et  papillare 
corpus  simul  cum  inflammatione  non  est  exstinctura, 
ut  ad  remedia  magis  adstringentia  alterantiaque  nos 
vertamus  necesse  est.  Miiller  ***),  Rpst,  Ebliusque  f) 

*)  Miiller  1.  c.  S.  132  u.  33. 

•*)  Mulier  1.  c.  S.  336  u.  f.  u.  Hust  a.  a.  O,  S.  227, 
**♦)  Ebli  1.  c.  p.  176. 
t)  1.  c.  p.  l43. 

tt)  1.  c.  p.  236.  — Eble  1.  c.  p.  177, 

Aqu.  acidulae  usum  laudibus  efferunt  ae‘que  ao  Cu- 
pri acetic.  Qui  auctores  cum  aliis  etiam  Tinct.  Opii, 
Mercurium  subi,  corros.,  Calcar,  oxymuriatic.,  Argen- 
tum nitrit.  etc.  commendant.  Quae’  quidem  omnia 

remedia  saepe  sunt  reponenda,  quum'  diutius  adhi- 

» • # 

bita,  effectura  non  prdestiterint  exspectatum.  ‘ Sin 
^ autem  non  obstante  horum  remedioruni  usui  con- 
junctiva palpebrarum*  rubra,'  laxa  et  tumida  aut'  gra- 
nulosa' manet,  alia  requiruntur  remedia,  Amovetnr 
autem  optime!’'ejusraodi  tumida  conjunctiva  cultri  vel 
forficis 'beneficio , aut 'causticorum  applicatione.  In- 
serviunt huic  scopo  Argentum  nitricura,  Kali  causti- 

r 

cum,  Biityrum  Antimonii',’*  Cuprum  aceticum  et  sul- 
phuricum  pulverisatum', ' Acid.  sulphuricum  et  nitri- 
cum  dilutum.  Ne  tameu ' per  ista  remedia  bulbus 

r - t 

aliquid  detrimenti  capiat,  ante  ‘ eorum  applicationem 
palpebram  extrorsum  veHas  necesse  est.  ‘ 

Omnes  Ophthalmiae ' aegyptiacae  morbi  secun- 
darii indolem  secundum  suam,  nuturamque’  sunt 
tractandi,  “ • 

. ' , ■ ‘ . • . a Ut  ' 

. ‘ »*  i i ‘ ^ !l,-  >4, 

• • . * » • , 

I ■ ' * •:. ) *rr  i 


' '*■  ..  . . ' . * 

!N^alus  sum  ego  Marcus  Frae.n.kel  anno 
hujus  saeculi  sexto,  Brunsvigae,  veteri  fidei' ad-' ^ 
dictus,  patre  Samuele  mercatore^  'matre  ' Rosa  , 
e gente  Levi n a.  Primis  litterarum*  rudimentis 
domesticos  'intra  parietes  imbutus,  decimo  vi- 
tae anno  Gymnasii'  Catharinaei  institutioni,  r.quod 
tunc  Cei.  Heusingero  rectore  florebat,!  traditus 
sum  .ibicjue  usque  ad  annum  decimuni  octavum 
in. 'litteras  incubui.  Examine  maturitatis  supera- 
to per  quatuor  annos  ruri  degebam,  annoque 
hujus  saeculi  XXVIII  mense  Aprili  in  hac  Universi- 
tate Friderica  Gullelma  civium  academicorum  nu- 
mero adscrlptus  sum,  111.  Bethmann-Holl- 

weg  fasces  tunc  tenente,  Ex  hoc  inde  tempore 
his  interfui  lectionibus.  111.  Beneke  de  logi- 
ce, 111.  Boeck  de  litterarum  Graecarum  histo- 

t 

ria,  III.  Ritter  de  Platonis  philosophia,  111. 
Weifs  de  Minerologia,  111.  Hermbstaedt  de 
Pharmacia,  111.  Ermann  de  Physice,  III.  Mit- 
scherlich  de  Chemia  et  Zoochemia;  III.  Ru- 
dolphi  de  anatomia  universa,  comparativa  et 
anat.  sensuum  et  de  physiologia,  lll.  Knape 
de  osteolbgi^  et  syndesmologia.  Uterque  vir 
clariss.  arte- 'cadavera  rite  dissecandi,  per  duo 
semestria  me  instituit,  lll.  Brandt  et  Ratze- 
burg ide  Phacmaeologia,  lll.  Wagner  de  Pa- 
thologia^  et  Therapia'  universaliV'  lH*  Bartels 
de  Path:'  et  Ther.i speciali, • lll.  JHorn  de  Syphi- 
litide,'  IlL  CaspeC  'de>  arte  formulas  • medicas 
rite  concinandi  et  'de  morbis  infantium,  lll. 
Osann  de  Materia  medica,  lll.  Rust  de’ Chi- 
rurgia. ‘‘ilnstitutionibus  denique  clinicis,  et  medi- 
cis et  chirurgicis,  lll.  Wolf  et  Bartels,-  ‘lll. 
Rust,  lll.  Juengken, ‘lll. 'Gra efe  tam  auscul- 
tando, quam  aegrorum  curam  suscipiendo  haud 


defui.  Quibus  praeceptoribifS  omnibus,  viris  il- 
lustrissimis, doctissimis,  optime  de  me  meritis, 
gratias  et  debeo  et  ago  maximas. 

Jam  vero  tentamiae  pbilos.  et  medico  et 
examine  rigoroso  absoluto ' lore  spero,  ut,  disser- 
tatione tbesibuscjue  defensis,  summis  orner  in 
medicina  et  chirurgia  honoribus. 

TlffiSES  DEFENDENDAE. 

A 


Ophthalmia  Aepyptiaca  morbus  est  con^ 
tagiosus 

' II. 

• • , 

Defunctorum  corpora  anorganiea  sunt 
aestimanda. 

’ m. 

Morbum  certamen  naturae,  salutem  suam 
propugnantis,  habere,  canum  esU 


IV. 

Sunt  peculiares  oculorum  morbi. 

